Vești excelente pentru fanii care se întrebau când începe Chefi la Cuțite 2024. Sezonul 13 al celui mai iubit sho este pe cale să înceapă. Antena 1 a anunțat data premierei, iar acesta va fi primul sezon fără Sorin Bontea, Florin Dumitrescu și Cătălin Scărlătescu. Însă, bucuria este cu atât mai mare, deoarece noii jurați promit să aducă o experiență culinară de excepție.
"Chefi la cuțite" va reveni pe micul ecran la Antena 1. Acesta va fi primul sezon cu patru jurați noi, care vin cu o vastă experiență în domeniul gastronomic. Cine sunt acești jurați?
Chef Richard Abou Zaki
Născut în Piatra Neamț, Chef Richard Abou Zaki, în vârstă de 26 de ani, se poate mândri cu o carieră culinară de succes în Italia, unde deține patru restaurante. Experiența sa culinară și talentul l-au adus în fața telespectatorilor români ca unul dintre noii jurați ai emisiunii.
Chef Ștefan Popescu
Chef Ștefan Popescu este unul dintre cei mai apreciați Chefi din România. Cu o vastă experiență în bucătăria românească și internațională, acesta promite să aducă un suflu nou în cadrul competiției.
Chef Alexandru Sautner
Chef Alexandru Sautner își aduce expertiza culinară din Germania, unde a activat timp de 22 de ani, și din România, unde a dezvoltat o serie de afaceri în domeniul horeca. Cu o pasiune pentru gastronomie și antreprenoriat, Chef Sautner va fi o prezență captivantă în juriul emisiunii.
Chef Orlando Zaharia
Chef Orlando Zaharia este un alt nume cunoscut în lumea gastronomiei românești. Cu o carieră impresionantă, ce include colaborări cu instituții prestigioase și participări la competiții internaționale, Chef Zaharia aduce o viziune amplă și o experiență bogată în juriul emisiunii.
Chefi la Cuțite 2024 începe pe 18 martie anul acesta, iar fanii așteaptă cu sufletul la gură noul sezon al emisiunii.
Cu cei patru Chefi pe scaunele de jurați, sezonul 13 Chefi la cuțite promite să fie plin de surprize și momente memorabile.
Competiția se anunță mai intensă ca niciodată, iar telespectatorii vor avea parte de noi reguli și provocări care vor face show-ul și mai captivant.
De la luptele pentru amulete până la etapele de confruntare dintre echipe, sezonul 13 aduce o serie de noutăți care vor ține telespectatorii cu sufletul la gură. Premiera sezonului 13 "Chefi la cuțite", va avea loc începând cu data de 18 martie, la Antena 1. Show-ul va fi difuzat luni, marți și miercuri, de la ora 20:30.
Este primul sezon în care Florin Dumitrescu, Sorin Bontea și Cătălin Scărlătescu nu vor mai face parte din emisiune.